IZVOD IZ ZAPISNIKA

sa X. sjednice Školskog odbora Osnovne škole Zlatar Bistrica

održane 19.1.2022.g.

Prisutni: Jasenka Kuljak, Ivan Kuntić, Danijela Čiček Haban, Marina Dinjar, Željko Špoljar

Odsutni: Mateja Trčak, Davor Sugnetić (ispričali se)

Ostali prisutni: Natalija Jug, tajnica

Predsjednica pozdravlja prisutne, konstatira kvorum i predlaže sljedeći dnevni red:

1. Prihvaćanje zapisnika s IX. sjednice Školskoga odbora
2. Pregledavanje natječajne dokumentacije, utvrđivanje kandidata koji ispunjavaju nužne uvjete i vrednovanje dodatnih kompetencija potrebnih za ravnatelja, odnosno rangiranje po bodovima
3. Utvrđivanje liste dva najbolje rangirana kandidata
4. Razno

**Ad 1.) Prihvaćanje zapisnika sa IX. sjednice Školskoga odbora**

Predsjednica je pročitala zapisnik s prethodne sjednice. Zapisnik je jednoglasno usvojen.

**Ad 2.) Pregledavanje natječajne dokumentacije, utvrđivanje kandidata koji ispunjavaju nužne uvjete i vrednovanje dodatnih kompetencija potrebnih za ravnatelja, odnosno rangiranje po bodovima**

Predsjednica Školskog odbora obavještava prisutne članove da je natječaj za imenovanje ravnatelja/ice Osnovne škole Zlatar Bistrica bio objavljen u Narodnim novinama i mrežnoj stranici Škole od 29. prosinca 2021. godine zaključno do dana 7. siječnja 2022. godine te da je zaprimljena i urudžbirana jedna prijava u roku određenom u natječaju.

Predsjednica Školskog odbora otvara pristiglu prijavu te se utvrđuje ispunjava li kandidatkinja nužne propisane uvjete i je li podnijela potrebnu dokumentaciju kojom se to potvrđuje te se provjeravaju dodatne kompetencije sukladno članku 63. Statuta Osnovne škole Zlatar Bistrica.

Utvrđuje se da je prijavljena kandidatkinja Jasna Kokot Pelko, prof. defektolog - logoped dostavila potpunu, pravovremenu i pravovaljanu dokumentaciju te ostvarila ukupno 8 bodova za dodatno vrednovanje.

Kao jedina prijavljena kandidatkinja utvrđuje se da zauzima prvo (1.) mjesto na rang listi.

Predsjednica Školskog odbora poziva članove da se prijave na raspravu i iznesu svoje primjedbe na utvrđene rezultate i daje na uvid natječajnu dokumentaciju svim prisutnim članovima.

Primjedbi nema.

Predsjednica Školskog odbora poziva prisutne članove da se dizanjem ruku „za“ ili „protiv“ izjasne o predloženoj rang listi ukupnog broja ostvarenih bodova, predloženoj listi kandidata koji ispunjava nužne uvjete i koji je dostavio potpunu dokumentaciju te predloženoj listi rezultata vrednovanja dodatnih kompetencija i ostvarenih bodova.

Članovi su se jednoglasno izjasnili – za.

**Ad 3.) Utvrđivanje liste dva najbolje rangirana kandidata**

Predsjednica Školskog odbora predlaže izradu rang liste dva najbolja rangirana kandidata.

Na rang listi će biti jedna (1) kandidatkinja, jer se samo jedna (1) kandidatkinja javila na raspisani natječaj za imenovanje ravnatelja/ice i dostavila svu potrebnu i pravovaljanu dokumentaciju u natječajnom postupku imenovanja ravnatelja/ice.

Prva i jedina kandidatkinja na rang listi je Jasna Kokot Pelko s 8 bodova ukupno.

Predsjednica Školskog odbora poziva članove da se prijave za raspravu i iznesu svoje primjedbe na utvrđenu rang listu nabolje rangirane kandidatkinje.

Primjedbi nema.

Predsjednica Školskog odbora poziva prisutne članove da se dizanjem ruku „za“ ili „protiv“ izjasne o predloženoj rang listi najbolje kandidatkinje.

Članovi su se jednoglasno izjasnili – za.

**Ad 4.) Razno**

Daljnjih pitanja i prijedloga nije bilo.

Predsjednica Školskog odbora nakon usuglašavanja s prisutnim članovima predlaže sljedeću XI. sjednicu Školskog odbora 1.2.2022. (utorak) u 16.15 sati.

Prijedlog je jednoglasno usvojen.

Daljnjih pitanja i prijedloga nije bilo.

Sjednica ŠO završena je u 18.45 sati.

Zapisničarka Predsjednica ŠO

Natalija Jug Jasenka Kuljak